ಮೊಗಾವೊ ಗುಹೆಲು

## ಮೊಗಾವೊ ಗುಹೆಲು

ಮೊಗಾವೊ ಗುಹೆಲು, ಸಾವಿರ ಬುದ್ಧ ಗುಹೆಲು ಅತ್ತಂದೆ ಸಾವಿರ ಬುದ್ಧೆರೆನ ಗುಹೆಲು ಪಂಡ್ದ್ ಲೆಪ್ಪುವೆರ್, ಉಂದು ಚೀನಾದ ಗಾನ್ಸು ಪ್ರಾಂತ್ಯೊಡು ಸಿಲ್ಕ್ ರೋಡ್ ಡ್ ಧಾರ್ಮಿಕ ಬೊಕ್ಕ ಸಾಂಸ್ಕೃತಿಕ ಅಡ್ಡರಸ್ತೆಡ್ ಇಪ್ಪುನ ಒಂಜಿ ಓಯಾಸಿಸ್ ಆಯಿನ ಡನ್ಹುವಾಂಗ್ ಕೇಂದ್ರೊಡ್ದ್ 25 ಕಿ.ಮೀ (16 ಮೈಲ್) ಆಗ್ನೇಯೊಡು 500 ದೇವಸ್ಥಾನೊಲೆನ ವ್ಯವಸ್ಥೆನ್ ರೂಪಿಸವುಂಡು. ಗುಹೆಲೆನ್ ದುನ್ಹುವಾಂಗ್ ಗುಹೆಲು ಪಂಡ್ದ್ ಲಾ ಲೆಪ್ಪುವೆರ್; ಆಂಡಲಾ, ಈ ಪದನ್ ಡನ್ಹುವಾಂಗ್ ಪ್ರದೇಶೊಡು ಬೊಕ್ಕ ಅಯಿತ ಸುತ್ತಮುತ್ತ ಉಪ್ಪುನ ಬೇತೆ ಬೌದ್ಧ ಗುಹೆ ತಾಣೊಲೆನ್ ಸೇರಾವುನ ಒಟ್ಟುಗು ಒಂಜಿ ಸಾಮೂಹಿಕ ಪದೊ ಆದ್ ಬಳಕೆ ಮಲ್ಪುವೆರ್, ಉದಾಹರಣೆಗೆ ಪಶ್ಚಿಮ ಸಾವಿರ ಬುದ್ಧ ಗುಹೆಲು, ಪೂರ್ವ ಸಾವಿರ ಬುದ್ಧ ಗುಹೆಲು, ಯುಲಿನ್ ಗುಹೆಲು, ಬೊಕ್ಕ ಐನ್ ದೇವಸ್ಥಾನ ಗುಹೆಲು. 
ಬೌದ್ಧ ಧರ್ಮದ ಧ್ಯಾನ ಬೊಕ್ಕ ಆರಾಧನೆದ ಜಾಗೆಲೆನ ರೂಪೊಡು ಸುರುತ ಗುಹೆಲೆನ್ ಕ್ರಿ.ಶ.೩೬೬ಡ್ ಅಗೆಯೆರ್; ನನೊಂಜಿ ಸರ್ತಿ ಗುಹೆಲು ಯಾತ್ರೆದ ಜಾಗೆ ಆಯಿನವು, ಬೊಕ್ಕ 14ನೆ ಶತಮಾನೊಗು ಮುಟ್ಟ ಆ ಜಾಗೆಡ್ ಗುಹೆಲೆನ್ ನಿರ್ಮಾಣ ಮಲ್ತೊಂದಿತ್ತೆರ್. ಮೊಗಾವೊ ಗುಹೆಲು ಚೀನಾದ ಬೌದ್ಧ ಗುಹೆಲೆಡ್ ಮಸ್ತ್ ಪುದರ್ ಪೋಯಿನವು ಬೊಕ್ಕ ಲಾಂಗ್ಮೆನ್ ಗುಹೆಲು ಬೊಕ್ಕ ಯುಂಗಾಂಗ್ ಗುಹೆಲೆನೊಟ್ಟುಗು, ಚೀನಾದ ಮೂಜಿ ಪ್ರಸಿದ್ಧ ಪ್ರಾಚೀನ ಬೌದ್ಧ ಶಿಲ್ಪಕಲೆತ ತಾಣೊಲೆಡ್ ಒಂಜಿ.

11ನೇ ಶತಮಾನೊಡು ಗೋಡೆಡ್ ಕಟ್ಟ್ ದ್ ದೀತಿನ "ಲೈಬ್ರರಿ ಗುಹೆ" ಪನ್ಪಿನ ಜಾಗೆಡ್ 1900ಡ್ ದಾಖಲೆಲೆನ ಒಂಜಿ ಪ್ರಮುಖ ಸಂಗ್ರಹೊನು ಕಂಡು ಕನತ್ ದೆರ್. ಗ್ರಂಥಾಲಯೊದ ವಿಷಯೊಲು ನನೊಂಜಿ ಸರ್ತಿ ಜಗತ್ತ್ ದ ಸುತ್ತಲ ಚಿಮ್ಮುಂಡು, ಬೊಕ್ಕ ಮಲ್ಲ ಸಂಗ್ರಹೊಲು ಇತ್ತೆ ಬೀಜಿಂಗ್, ಲಂಡನ್, ಪ್ಯಾರಿಸ್ ಬೊಕ್ಕ ಬರ್ಲಿನ್ ಡ್ ಉಂಡು, ಬೊಕ್ಕ ಡನ್ಹುವಾಂಗ್ ಹಸ್ತಪ್ರತಿಲು ಬೊಕ್ಕ ಬೇತೆ ಸಾಮಗ್ರಿಲೆನ್ ಸಮನ್ವಯ ಮಲ್ಪುನ ಬೊಕ್ಕ ಸಂಗ್ರಹ ಮಲ್ಪುನ ಅಂತರರಾಷ್ಟ್ರೀಯ ಡನ್ಹುವಾಂಗ್ ಯೋಜನೆ ಅಸ್ತಿತ್ವೊಡು ಉಂಡು. 
## ಚರಿತ್ರೆ

ದುನ್ಹುವಾಂಗ್ ನ್ ಹಾನ್ ರಾಜವಂಶದ ಚಕ್ರವರ್ತಿ ವುಡಿ ಕ್ರಿಸ್ತಪೂರ್ವ ೧೧೧ಡ್ ಕ್ಸಿಯೋಂಗ್ನುಲೆನ ವಿರುದ್ಧ ರಕ್ಷಣೆ ಮಲ್ಪೆರೆ ಒಂಜಿ ಗಡಿ ಗ್ಯಾರಿಸನ್ ಔಟ್ ಪೋಸ್ಟ್ ಆದ್ ಸ್ಥಾಪನೆ ಮಲ್ತೆರ್. ಉಂದು ಪಶ್ಚಿಮೊಗು ಒಂಜಿ ಪ್ರಮುಖ ದ್ವಾರ ಆಂಡ್, ಸಿಲ್ಕ್ ರೋಡ್ ದ ಉಲಾಯಿ ಒಂಜಿ ವಾಣಿಜ್ಯ ಕೇಂದ್ರ ಆಂಡ್, ಅಂಚನೆ ಬೌದ್ಧ ಧರ್ಮದಂಚಿನ ಬೇತೆ ಬೇತೆ ಜನಕುಲು ಬೊಕ್ಕ ಧರ್ಮೊಲೆನ ಸಭೆತ ಜಾಗೆ ಆಂಡ್. ದುನ್ಹುವಾಂಗ್ ದ ಸುತ್ತಮುತ್ತ ಉಪ್ಪುನ ಮೊಗಾವೊ ಗುಹೆಲೆನ್ ಸುರುಕು ಕ್ರಿ.ಶ.೪ನೇ ಶತಮಾನೊಡು ನಿರ್ಮಾಣ ಮಲ್ತೆರ್ ಬೊಕ್ಕ ಅವೆನ್ ಬೌದ್ಧ ಆರಾಧನೆ ಬೊಕ್ಕ ಯಾತ್ರೆದ ಜಾಗೆ ಆದ್ ಬಳಕೆ ಮಲ್ತೆರ್.
## ಲೈಬ್ರರಿ ಗುಹೆ
ವಾಂಗ್ ಯುವಾನ್ಲು 1900 ದ ಸುರುಟು ಕಂಡು ಕನತಿನ ಗುಹೆ 17 ನ್ ಲೈಬ್ರರಿ ಗುಹೆ ಪಂಡ್ದ್ ಲೆಪ್ಪುವೆರ್. ಉಂದು ಗುಹೆ ೧೬ ಗ್ ಪೋಪಿನ ಪ್ರವೇಶ ದ್ವಾರೊಡು ಉಂಡು ಬೊಕ್ಕ ಮೂಲತಃ ೮೬೨ಡ್ ಒರಿ ಸ್ಥಳೀಯ ಸನ್ಯಾಸಿ ಹಾಂಗ್ಬಿಯನ್ ಸೈತಿನಗ ಸ್ಮಾರಕ ಗುಹೆ ಆದ್ ಬಳಕೆ ಆತ್ಂಡ್. ಒಂಜಿ ಶ್ರೀಮಂತ ವು ಕುಟುಂಬೊಡ್ದ್ ಬತ್ತಿನ ಹಾಂಗ್ಬಿಯನ್ ಗುಹೆ ೧೬ ದ ನಿರ್ಮಾಣೊಗು ಜವಾಬ್ದಾರರಾದಿತ್ತೆರ್, ಬೊಕ್ಕ ಲೈಬ್ರರಿ ಗುಹೆನ್ ಅರೆನ ಜೀವನೊಡು ಅರೆನ ನಿರಾಶ್ರಿತ ಜಾಗೆ ಆದ್ ಬಳಕೆ ಮಲ್ತೆರ್. ಗುಹೆಟ್ ಮೂಲತಃ ಅರೆನ ಪ್ರತಿಮೆ ಇತ್ತ್ಂಡ್, ಉಂದೆನ್ ಹಸ್ತಪ್ರತಿಲೆನ್ ದೀಯೆರೆ ಉಪಯೋಗ ಮಲ್ಪುನಗ ಬೇತೆ ಗುಹೆಗ್ ಕಡಪುಡುವೆರ್, ಅವುಲು ಕೆಲವು ಹಾಂಗ್ಬಿಯನ್ ನ ಮುದ್ರೆ ಉಂಡು. ಗುಹೆಡ್ 406 ರ್ದ್ 1002 ಮುಟ್ಟದ ಮಸ್ತ್ ಸಂಖ್ಯೆದ ದಾಖಲೆಲೆನ್ ತೂಯೆರ್, ಅವು ಸುರುಳಿಲೆನ ಕಟ್ಟುಲೆನ ನಿಕಟವಾದ್ ಪ್ಯಾಕ್ ಆಯಿನ ಪದರೊಲೆಡ್ ರಾಶಿಯಾತ್ಂಡ್. 1,100 ಕಟ್ಟುಲೆನ ಸುರುಳಿಲೆನ ಜೊತೆಗೆ, 15,000 ಡ್ದ್ ಜಾಸ್ತಿ ಕಾಗದದ ಪುಸ್ತಕೊಲು ಬೊಕ್ಕ ಎಲ್ಯ ಗ್ರಂಥೊಲುಲಾ ಇತ್ತ್ಂಡ್, ಉಂದೆಟ್ ಒಂಜಿ ಹೀಬ್ರ್ಯೂ ಪಶ್ಚಾತ್ತಾಪದ ಪ್ರಾರ್ಥನೆ (ಸೆಲಿಕಾ) ಸೇರ್ದ್ ಉಂಡು (ಡನ್ಹುವಾಂಗ್ ಹಸ್ತಪ್ರತಿಲೆನ್ ತೂಲೆ). ಸಾಹಿತ್ಯ, ತತ್ವಶಾಸ್ತ್ರ, ಕಲೆ ಬೊಕ್ಕ ವೈದ್ಯಕೀಯ ವಿಷಯೊಲೆಡ್ 50,000 ಪ್ರಾಚೀನ ದಾಖಲೆ ಉಂಡು ಪನ್ಪಿನ ಅಂದಾಜಿ ಉಂಡು. ಲೈಬ್ರರಿ ಗುಹೆಡ್ ಬ್ಯಾನರ್ ಲೆನಂಚಿನ ಜವಳಿಲು, ಬುದ್ಧೆರೆನ ಅಸಂಖ್ಯಾತ ಹಾನಿಯಾತಿನ ಮೂರ್ತಿಲು, ಬೊಕ್ಕ ಬೇತೆ ಬೌದ್ಧ ಸಾಮಾನುಲುಲಾ ಇತ್ತ್ಂಡ್.
## ಕಲೆಗಾರಿಕೆ
ಮೊಗಾವೊ ಗುಹೆಡ್ದ್ ಶಿಲ್ಪೊಲು ಬೊಕ್ಕ ಭಿತ್ತಿಚಿತ್ರೊಲು ಎನ್ ಬಿ. 254, 475 ಬೊಕ್ಕ 490 CE ನಡುಟು ಉತ್ತರ ವೀ ಕಾಲೊಡು ನಿರ್ಮಾಣ ಆತ್ಂಡ್. ಉಂದು ಡನ್ಹುವಾಂಗ್ ಡ್ ಸುರುತ ಗುಹೆಲೆಡ್ ಒಂಜಿ, ಬೊಕ್ಕ ಕಿಜಿಲ್ ಗುಹೆಲೆನೊಟ್ಟುಗು ಸಮಾನಾಂತರೊಲೆನ್ ತೋಜಾವುಂಡು, ಪಾಶ್ಚಾತ್ಯ ಇಂಡಿಕ್ ಲಕ್ಷಣೊಲು ಬೊಕ್ಕ ಪಾಶ್ಚಾತ್ಯ ಪ್ರಭಾವೊಲು. ಫಲಕ ಶಿಬಿ ಜಾತಕೊನು ಪ್ರತಿನಿಧಿಸವುಂಡು.
ಅವಲೋಕಿತೇಶ್ವರ (ಗುವಾನ್ಯಿನ್) ನ ಭಿತ್ತಿಚಿತ್ರ, ಗುಹೆಡ್ ಬೋಧಿಸತ್ವೊಲೆನ್ ಬೊಕ್ಕ ಮೆಂಡಿಕಂಟ್ ನ್ ಆರಾಧನೆ ಮಲ್ಪುನವು 57. ಮೂಲತಃ ಚಿನ್ನದ ಇರೆಟ್ ಅಲಂಕರಿಸಾಯಿನ ಚಿತ್ರೊಲು. ಸುರುತ ಟ್ಯಾಂಗ್.
ದುನ್ಹುವಾಂಗ್ ನ ಕಲೆ ವಾಸ್ತುಶಿಲ್ಪ, ಸ್ಟುಕೊ ಶಿಲ್ಪಕಲೆ, ಗೋಡೆ ಚಿತ್ರಕಲೆ, ರೇಷ್ಮೆ ಚಿತ್ರಕಲೆ, ಸುಲೇಖನ, ಮರತ್ತ ಬ್ಲಾಕ್ ಮುದ್ರಣ, ಕಸೂತಿ, ಸಾಹಿತ್ಯ, ಸಂಗೀತ ಬೊಕ್ಕ ನಲಿಕೆ, ಬೊಕ್ಕ ಜನಪ್ರಿಯ ಮನರಂಜನೆ ಇಂಚಿನ ಪತ್ತ್ ಡ್ದ್ ಜಾಸ್ತಿ ಪ್ರಮುಖ ಪ್ರಕಾರೊಲೆನ್ ಸೇರ್ದುಂಡು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್